హాలివుడ్ సూపర్ స్టార్ సిల్వెస్టర్ స్టాలొన్ ‘రాంబో’ సినిమాతో యూనిర్సల్ స్టార్గా ఎదిగారు. ఇప్పటికీ యాక్షన్ ప్రియుల హాట్ ఫేవరెట్గానే కొనసాగుతున్న ఈ మూవీని ఇప్పుడు హిందీలో రీమేక్ చేసేందుకు సిద్ధమవుతున్నారు. బాలీవుడ్ కుర్రహీరో టైగర్ ష్రాఫ్ రాంబో పాత్రలోకి పరకాయ ప్రవేశం చేసేందుకు సిద్ధమవుతున్నాడు. రాంబో సినిమాకు తొలుత హృతిక్ రోషన్, సిద్ధార్థ్ మల్హోత్రా పేర్లు పరిశీలించినప్పటికీ చివరికి టైగర్ ఆ అవకాశాన్ని చేజిక్కించుకున్నాడు. స్వతహాగా మార్షల్ ఆర్ట్స్ నిపుణుడైన టైగర్ అయితేనే ఈ పాత్రకు న్యాయం చేయగలడని ఫిలిం మేకర్స్ భావిస్తున్నారు. మరో వైపు తన క్లాసిక్ మూవీ బాలీవుడ్లో రీమేక్ అవబోతుందని తెలుసుకున్న సిల్వెస్టర్ కూడా ట్విట్టర్లో స్పందించాడు. బాలీవుడ్లో రాంబో రీమేక్ అవుతుందని తెలుసుకున్నాని ట్వీట్ చేసిన సిల్వెస్టర్.. దీన్ని చెడగొట్టకుండా ఉంటారని ఆశిస్తున్నాను అంటూ తన మనసులోని భావాలను బట్టబయలు చేశాడు. దీనికి ప్రతిగా స్పందించిన టైగర్.. మిమ్మల్ని ఎప్పుడూ తలదించుకోనివ్వనంటూ రీట్వీట్ చేశాడు. మరి టైగర్ అన్న మాటను ఎంతవరకు నిలబెట్టుకుంటాడో చూడాలి.
halivud super star sylvester stalon ‘rambo’ sinimaatho unirsal starga edigaaru. ippatikee action priyula hat faveretgane konasaagutunna ee mooveeni ippudu hindeelo remake chesenduku siddhamavutunnaaru. balivud kurraheero tiger shraf rambo paatraloki parakaya pravesam chesenduku siddhamavutunnadu. rambo sinimaaku toluta hritik roshan, siddharth malhotra paerlu pariseelinchinappatiki chivariki tiger aa avakaasaanni chejikkinchukunnadu. swatahaagaa marshal arts nipunudaina tiger ayithene ee paatraku nyaayam cheyagaladani philim makers bhaavistunnaaru. maro vaipu tana classic moovee balivudlo remake avabotundani telusukunna sylvester kuudaa twitterlo spandinchaadu. balivudlo rambo remake avutundani telusukunnaani tweet chesina sylvester.. deenni chedagottakunda untaarani aasistunnaanu antuu tana manasuloni bhaavaalanu battabayalu cheshaadu. deeniki pratigaa spandinchina tiger.. mimmalni eppuduu taladinchukoonivvantu reatveet cheshaadu. mari tiger anna maatanu entavaraku nilabettukuntado chudali.